laion/Wikipedia-Exotic huggingface dataset:
ইয়াসির হামিদ

ইয়াসির হামিদ কোরেশী (Urdu: یاسر حمید قریشی; জন্ম: ২৮ ফেব্রুয়ারি, ১৯৭৮ পেশোয়ার, একজন পাকিস্তানি ক্রিকেটার। তিনি বাংলাদেশের বিপক্ষে তার টেস্ট ক্রিকেটের অভিষেক ম্যাচে দুইটি শতক করার গৌরব অর্জন করেন। ইয়াসিরের প্রথম ত্রিশটি একদিনের আন্তর্জাতিক ইনিংসে ইমরান ফরহাতের সাথে চতুর্থ ধারাবাহিক উদ্বোধনী ব্যাটসম্যান হিসেবে ১০০ বা তার অধিক রান করেন; যা একটি অনন্য কৃতিত্ব হিসেবে বিবেচিত। তিনি মাত্র ২২ ম্যাচে ১০০০ রানের মাইলফলক স্পর্শ করেন, যেটি ক্রিকেটের ইতিহাসে তৃতীয় দ্রুততম এবং এশিয়া মহাদেশে প্রথম। টেস্ট অভিষেক ম্যাচে উভয় ইনিংসে শতক; টেস্ট ক্রিকেট ইতিহাসে লরেন্স রো’র পর দ্বিতীয় খেলোয়াড় হিসেবে মর্যাদা লাভ করেন। ইমরান নাজির আহমেদ শেহজাদ টেস্ট ক্রিকেট অভিষেকে সেঞ্চুরির তালিকা "Official Site naming place of birth as Peshawar پشاور"। ২৩ জুলাই ২০১২ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১৪।  O'Donnell, George (৮ মার্চ ২০১৩)। "The best batting debuts in Test match history"। The Guardian। London: Guardian Media Group। সংগ্রহের তারিখ ১৮ আগস্ট ২০১৫।  Cricinfo page on Yasir Hameed
সৌদি রিয়াল

সৌদি রিয়াল (মুদ্রা প্রতীক: ﷼‎; ব্যাংক কোড: SAR) (আরবি: ريال রিয়াল) সৌদি আরবের মুদ্রা। একে ১০০ হালালায় (আরবি: هللة হালালাহ) বিভক্ত করা হয়। ৫ হালালাকে ১ সৌদি কিরিশ বলা হয়। সৌদি আরবের অর্থনীতি হেজাজ রিয়াল http://banknotenews.com/files/ef40a6db5320aa1a18c8bf4992a1cda7-51.php Saudi banknotes From the first edition to the special edition. http://www.islamicbanknotes.com/
ল্যাভেন্ডার

নীলদোলা ফুল বা ল্য়াভেন্ডার (লাতিন ভাষা: Lavandula), (ইংরেজি: lavender) হচ্ছে Lamiaceae পরিবারের সপুষ্পক উদ্ভিদের ৩৯টি প্রজাতির একটি গণের নাম। এটি বর্ষজীবী গুল্ম। এদের ফুলে বেশ গন্ধ থাকে যার কারণে মশা দূরে থাকে। এজন্য বাড়ির দেয়ালের কাছ ঘেঁসে লাগানো হয়। ফুল শুকিয়ে চায়ে দিয়ে খায় অনেকে। এছাড়া এর ফুল সস, ডেজারট ইত্যাদিতে ব্যবহার করে। ল্যাভেন্ডার তেল ল্যাভেন্ডার (রঙ) Kew World Checklist of Selected Plant Families Upson T, Andrews S (২০০৪)। The Genus Lavandula। Royal Botanic Gardens, Kew 2004। আইএসবিএন 9780881926422। সংগ্রহের তারিখ ২০১২-০৩-৩০।  Chaytor D A. A taxonomic study of the genus Lavandula. 1937 Upson T, Andrews S. The Genus Lavandula. Royal Botanic Gardens, Kew 2004 United States Department of Agriculture GRIN: Lavandula উইকিপিডিয়ার সহপ্রকল্পেLavandula উইকিঅভিধান হতে সংজ্ঞা কমন্স হতে মিডিয়া উইকিসংবাদ হতে সংবাদ উইকিসংকলন হতে পাঠ্যসমূহ উইকিবই হতে পাঠ্যবই উইকিপ্রজাতি হতে শ্রেণীবিন্যাস Medicinal use ওয়েব্যাক মেশিনে আর্কাইভকৃত ২২ নভেম্বর ২০০৮ তারিখে from University of Maryland Medical Center
হিমেশ রেশমিয়া

হিমেশ রেশামিয়া (গুজরাটি: હિમેશ રેશમિયા; জন্ম ২৩ জুলাই ১৯৭৩) হচ্ছেন একজন ভারতীয় অভিনেতা, সঙ্গীত পরিচালক, গীতিকার, সুরকার, প্রযোজক, গায়ক, চিত্রনাট্যকার, চলচ্চিত্র পরিবেশক, যিনি প্রধানত বলিউড শিল্পে কাজ করে থাকেন।তিনি ২০০৬ সালে নেপথ‍্য পুরুষ কন্ঠশিল্পী হিসেবে ফিল্মফেয়ার পুরস্কার লাভ করেন। হিমেশ রেশমিয়া গুজরাতের ভাবনগরে জন্মগ্রহণ করেন। তার পিতা ভিপিন রেশমিয়াও রাজুলার নিটবর্তী ঐ গ্রামে জন্মগ্রহঅণ করেন।হিমেশ অনর্গল গুজরাটি কথা বলতে পারেন। মাত্র ২১ বছর বয়সে হিমেশ তার স্ত্রী কোমল এর সাথে বিবাহ বন্ধনে আবদ্ধ হন। তাদের একটি পুত্র সন্তান রয়েছে। ২০১৭ সালে তিনি ও তার স্ত্রী বান্দ্রা পারিবারিক আদালতে ডিভোর্স পিটিশন দাখিল করে দীর্ঘ ২২ বছরের বিবাহ জীবনের বিচ্ছেদ ঘটান। হিমেশের বন্ধু অভিনেতা সালমান খান এর মাধ্যমেই চলচিত্রে সঙ্গীত পরিচালক হিসেবে অভিষেক ঘটে। সালমান খান হিমেশকে পিয়ার কিয়া তো ডর না কিয়া সিনেমার জন্য সঙ্গীত পরিচালক হিসেবে জতিন-ললিত এবং সাজিদ-ওয়াজিদ এর সাথে কাজ করার সুযোগ করে দেন। এই কাজে সফলতার পর হিমেশ ও খান আরো অনেক কাজ একসাথে করেছেন। সঙ্গীত পরিচালক হিসেবে হিমেশেরর সবচেয়ে বড়ো সাফল্য আসে ২০০৩ সালে তেরে নাম সিনেমার মাধ্যমে। এছাড়াও সালমান খানের সাথে প্রেম রতন ধন পায়ো, বডিগার্ড ও অন্যান্য ছবিগুলোর সঙ্গীত ও সমান ভাবে বিখ্যাত হয়েছে আশিক বানাইয়া আপনে চলচিত্রে প্লে-ব্যাক এর জন্য ২০০৬ সালে হিমেশ ফিল্মফেয়ার সহ আইইফা অ্যাওয়ার্ড ও অন্যান্য পুরস্কারের সেরা প্লে-ব্যাক সঙ্গীত শিল্পীর পুরষ্কারে ভুষিত হন। এছাড়াও তিনি আরো অন্যান্য অনেক সম্মাননা পেয়েছেন। "7 iconic song on HR's bday"।  "Reality shows help kids decide their profession early: Himesh", Times of India, সংগ্রহের তারিখ ৩১ অক্টোবর ২০১৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link) About Himesh Reshammiya, Bollywood Celebrity। "Biography"। www.india-forums.com।  "Himesh Reshammiya Biography / Profile"। ১৮ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৪।  "Biography"। www.koimoi.com।  "Best Playback Singer (Male)"। www.imdb.com।  Authors list-এ |প্রথমাংশ1= এর |শেষাংশ1= নেই (সাহায্য) "Filmfare Awards 2006"। www.awardsandshows.com।  উইকিমিডিয়া কমন্সে হিমেশ রেশমিয়া সংক্রান্ত মিডিয়া রয়েছে। ইন্টারনেট মুভি ডেটাবেজে হিমেশ রেশমিয়া  (ইংরেজি) ফেসবুকে হিমেশ রেশমিয়া ইন্সটাগ্রামে হিমেশ রেশমিয়া
রেওয়ামিল

রেওয়ামিল হচ্ছে এমন একটি তালিকা যেখানে আয়,ব্যয়,সম্পদ ও দায় জাতীয় হিসাবগুলোর জের অনুযায়ী সাজিয়ে হিসাবের শুদ্ধতা যাচাই করা হয়। সকল ব্যক্তিবাচক ও সম্পত্তিবাচক হিসাব এতে আনা হয়।জাবেদা ও খতিয়ানের লেনদেনগুলো সঠিকভাবে লিপিবদ্ধ হয়েছে কিনা তা রেওয়ামিলের মাধ্যমে জানা যায়। হিসাবরক্ষণ পদ্ধতিতে কিছু ভুল রেওয়ামিলের মাধ্যমে ধরা পড়ে না,যাকে দু'ভাগে ভাগ করা যায়। যেমন: নীতিগত ভুল করণিক ভুল হিসাবরক্ষণের নীতিমালা না মেনে লেনদেন লিপিবদ্ধ করা হলে তাকে নীতিগত ভুল বলে। যেমন- বিলম্বিত বিজ্ঞাপনকে সম্পওি হিসাবে না দেখিয়ে ব্যয় হিসাবে দেখানো হলে। কারণ, বিলম্বিত বিজ্ঞাপনের প্রভাব একাদিক হিসাবকালের উপর বন্টিত হয়। কিন্তু ব্যয় হিসাবে দেখানো হলে তা শুধুমাএ একটি বছরের উপর দেখানো হয়। একজন হিসাববিদ হিসাবরক্ষণ প্রক্রিয়ায় অসাবধনতাবশত যে ভুলগুলো করেন তাকে করণিক ভুল বলা হয়। করণিক ভুল ৪ প্রকার :- বাদ পড়ার ভুল, লেখার ভুল, পরিপূরক ভুল এবং বেদাখিলার ভুল। বাদ পড়ার ভুল:- লিপিবদ্ধকরণের সময় কোন লেনদেন সম্পূর্ণরূপে বাদ পড়লে তাকে বাদ পড়ার ভুল বলে। যেমন, ৫,০০০ টাকার পণ্য ক্রয় লিপিবদ্ধকরা হলো না। যার ফলে এখানে, ৫,০০০ টাকার পণ্য কম দেখানো হয়েছে। লেখার ভুল:- লেনদেন লিপিবদ্ধকরনের সময় টাকার অঙ্ক ভুল হলে তাকে লেখার ভুল বলে। যেমন,৫০০০ টাকার ক্রয়কে ৫০০ টাকায় লিপিবদ্ধ করা হলে। পরিপূরক ভুল:- লেনদেন লিপিবদ্ধকরনের সময় একাধিক ভুল হলে,এবং তাদের একটির দ্বারা অপরটি সংশোধিত হলে তাকে পরিপূরক ভুল বলে। যেমন- বেতন ৫,০০০ টাকার বদলে ৪,০০০ টাকা চার্জ করা হয়ছে। অন্যদিকে, ক্রয় ৪,০০০ টাকার বদলে ৫,০০০ টাকা চার্জ করা হয়েছে। বে-দাখিলার ভুল:- লেনদেন লিপিবদ্ধকরনের সময় কোন নির্দিষ্ট হিসাবকে ডেবিট বা ক্রেডিট করার বদলে সমজাতীয় অন্য হিসাবকে ডেবিট বা ক্রেডিট করলে তাকে বে-দাখিলার ভুল বলে। যেমন- ৫,০০০ টাকার বেতনকে ৫,০০০ টাকায় ভাড়া হিসাবে লিপিবদ্ধ করা হলে।
তালতলি জামে মসজিদ

তালতলি জামে মসজিদ (পূর্বনামে পরিচিত মুন্সিবাড়ী জামে মসজিদ) হল বাংলাদেশের চাঁদপুর জেলার তালতলির গ্রামে অবস্থিত ১৯ শতকের একটি জামে মসজিদ। এটি ১৮৯১ সালের বৃহত্তর কুমিল্লার মুন্সিবাড়ি জমিদার আব্দুল হামিদ মুন্সি কর্তৃক প্রতিষ্ঠিত হয়। মসজিদটি মুন্সিবাড়ির পুকুরের উপর তৈরি করা হয়। তৎকালীন সময়ে মসজিদটির নামকরণ করা হয় "মুন্সিবাড়ী জামে মসজিদ"। কিন্তু পরবর্তীতে মসজিদটির নাম পরিবর্তন করে তালতলি জামে মসজিদ রাখা হয়। স্থানীয় রাজমিস্ত্রি দ্বারা নির্মিত, কাঠামোটি ইন্দো-সারেসনিক এবং ইন্দো-ইসলামী শৈলীর মিশ্রণের। স্থাপনাটি চার কোণে চারটি মিনারসহ এতে একটি হলওয়ে রয়েছে। মূল নামাজ পড়ার কক্ষে মিহরাব (মুসাল্লাহ) রয়েছে। মিহরাবে আঞ্চলিক খতিবদের খুতবা দেওয়ার জন্য একটি মিনবার রয়েছে। বাহিরে ওযু করার জন্য পুকুর রয়েছে। মসজিদের ছাদে ওঠার জন্য সিড়ি রয়েছে। এই ভবনে ইসলামী পন্ডিতদের থাকার জন্য একটি কোয়ার্টারের ব্যবস্থা রয়েছে এবং মাদ্রাসার ছাত্রদের জন্য পড়ার জন্য প্রধান হলটিতে খোদাইকৃত গ্রন্থাগার আছে। বাংলাদেশের মসজিদের তালিকা চট্টগ্রাম বিভাগের মসজিদের তালিকা ষাট গম্বুজ মসজিদ ইসলামিক ফাউন্ডেশন। ধর্ম বিষয়ক মন্ত্রণালয়, গণপ্রজাতন্ত্রী বাংলাদেশ। কুমিল্লা ১৯৪৭-১৯৭১। রুহুল আমিন (১৯৯৬) উত্তরা ঢাকা। পৃষ্ঠা ১৭-১৯। আশরাফ, সৈয়দ ইসমাইল (২ এপ্রিল ২০১৩)। "Munshibari Estate: Quiet and isolated"। ডেইলি সান (ইংরেজি ভাষায়)। ২৬ অক্টোবর ২০১৪ তারিখে মূল থেকে আর্কাইভ করা।  উইকিমিডিয়া কমন্সে তালতলি জামে মসজিদ সংক্রান্ত মিডিয়া রয়েছে।
রাউটিং

রাউটিং হচ্ছে নেটওয়ার্কে সংযুক্ত কোন গন্তব্যে যাওয়ার জন্য সবচেয়ে উপযুক্ত পথ বাছাই করার প্রক্রিয়া । সাধারণত রাউটার নামক একধরনের নেটওয়ার্কিং ডিভাইস ব্যবহার করে রাউটিং এর কাজ করা হয় । নেটওয়ার্ক ডাটা বা ট্রাফিক গন্তব্যে যাওয়ার জন্য কোন পথ সবচেয়ে উত্তম তা বাছাই করা এবং সেই পথে ট্রাফিক পাঠিয়ে দেওয়াই হলো রাউটার এর কাজ যা রাউটিং নামে পরিচিত । একটি রাউটার বিভিন্ন প্রোটোকল বা নিয়মনীতি ব্যবহার করে পথ বাছাই করার কাজটি করে থাকে । নেটয়ার্কিং ডিভাইস হিসেবে রাউটারে বেশি ব্যবহৃত কিছু প্রোটোকলের নাম নিম্নরূপঃ RIP, RIPv2 (ভার্সন ২), EIGRP, OSPF, ইত্যাদি উইকিবিশ্ববিদ্যালয়ে Routing সম্পর্কে শেখার উপকরণ রয়েছে Count-To-Infinity Problem "Stability Features" ওয়েব্যাক মেশিনে আর্কাইভকৃত ১ জুন ২০১৯ তারিখে are ways of avoiding the "count to infinity" problem. Cisco IT Case Studies about Routing and Switching good example at event-helix
বীর শ্রেষ্ঠ মতিউর রহমান স্মৃতি জাদুঘর

বীরশ্রেষ্ঠ ফ্লাইট ল্যাফটেন্যান্ট মতিউর রহমানের স্মৃতিকে ধরে রাখার প্রয়াসে ২০০৮ সালের ৩১ মার্চ বীরশ্রেষ্ঠ মতিউর রহমান স্মৃতি জাদুঘর স্থাপিত হয় । নরসিংদীর রায়পুরা উপজেলার সাবেক রামনগর গ্রামে বীরশ্রেষ্ঠ মতিউর রহমান স্মৃতি জাদুঘর অবস্থিত। সাত বীরশ্রেষ্ঠ ও তিন ভাষাশহীদের জন্মস্থানে জাদুঘর ও লাইব্রেরি নির্মাণ প্রকল্পের আওতায় ২০০৮ সালের ৩১ মার্চ উপঅধিনায়ক এ কে খন্দকার জাদুঘরের আনুষ্ঠানিক উদ্বোধন করেন। জাদুঘরে প্রায় ২ হাজার ৮০০টি বই রয়েছে। তবে এই জাদুঘরে বীরশ্রেষ্ঠের ব্যবহার্য কোন স্মৃতি চিহ্ন নেই। | গণপ্রজাতন্ত্রী বাংলাদেশ সরকার, বাংলাদেশ জাতীয় তথ্য বাতায়ন। "দর্শনীয় স্থান"। http://www.bangladesh.gov.bd/। ২১ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৪।  |ওয়েবসাইট= এ বহিঃসংযোগ দেয়া (সাহায্য) "নরসিংদীতে বীরশ্রেষ্ঠ শহীদ মতিউর রহমানের মৃত্যূ বার্ষিকীতে কোন কর্মসূচী পালিত হয়নি"। http://cnanews24.com। সংগ্রহের তারিখ আগস্ট ২১, ২০১৪।  |ওয়েবসাইট= এ বহিঃসংযোগ দেয়া (সাহায্য)[স্থায়ীভাবে অকার্যকর সংযোগ] "মতিনগরের বাসিন্দা হতে চায় গ্রামবাসী"। দৈনিক প্রথম আলো। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০ অগাস্ট ২০১০।  Authors list-এ |প্রথমাংশ1= এর |শেষাংশ1= নেই (সাহায্য) "বীরশ্রেষ্ঠ মতিউর রহমান স্মৃতি জাদুঘর পূর্ণাঙ্গতা পায়নি ৪ বছরেও"। www.dainikdestiny.com। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৪।
কেন রাদারফোর্ড

কেনেথ (কেন) রবার্ট রাদারফোর্ড, এমএনজেডএম (ইংরেজি: Ken Rutherford; জন্ম: ২৬ অক্টোবর, ১৯৬৫) ডুনেডিনে জন্মগ্রহণকারী নিউজিল্যান্ডের সাবেক ক্রিকেটার। নিউজিল্যান্ড ক্রিকেট দলের পক্ষে দশ বছর প্রতিনিধিত্ব করেন। এছাড়াও, ১৯৯০-এর দশকে জাতীয় দলের অধিনায়ক ছিলেন। কেন রাদারফোর্ড ঘরোয়া ক্রিকেট অঙ্গনে ওতাগো দলের পক্ষে খেলেছেন। ১৯৮২-৮৩ মৌসুমে ১৭ বছর বয়সে ওতাগো দলের পক্ষে অভিষেক ঘটে তার। ১৯৮৪-৮৫ মৌসুমে ব্যাটিং উদ্বোধনে নেমে ৪৪.২০ গড়ে ৪৪২ রান সংগ্রহ করেন। তন্মধ্যে অকল্যান্ডের বিপক্ষে ১৩০ রান করে প্রথম সেঞ্চুরি হাঁকান। ১৯৮৫-৮৬ মৌসুমে শেল ট্রফিতে তিনটি সেঞ্চুরি সহযোগে ৫৩.১৬ গড়ে ৬৩৮ রান করেন। প্রথম-শ্রেণীর ক্রিকেটে সর্বমোট ৩৫টি সেঞ্চুরি করেন। ওয়েস্ট ইন্ডিজ দলের বিপক্ষে তার টেস্ট অভিষেক ঘটে। তখন ওয়েস্ট ইন্ডিজ দল বিশ্ব ক্রিকেট অঙ্গনে একাধিপত্য বিস্তার করেছিল। রাদারফোর্ড তার প্রথম সাত ইনিংসে যথাক্রমে ০, ০, ৪, ০, ২, ১ এবং ৫ রান সংগ্রহ করেছিলেন। ১৯৮৫-৮৬ মৌসুমে অস্ট্রেলিয়া সফরের জন্য মনোনীত হননি। কিন্ত ঘরোয়া ক্রিকেটে ভাল ফলাফল অর্জন করায় তাকে ১৯৮৬ সালের প্রথমার্ধ্বে সফরকারী অস্ট্রেলিয়ার বিপক্ষে খেলার সুযোগ দেয়া হয়। এ সময় তাকে মাঝারি সারিতে ব্যাটিং করতে হয়। তিন টেস্টে তিনি দুইটি অর্ধ-শতক হাঁকান। টেস্ট ক্রিকেটে অর্ধ-শতককে শতকে রূপান্তরের তেমন চেষ্টা চালাননি। নিউজিল্যান্ড দলকে তিন বছর নেতৃত্ব দেন। রিচার্ড হ্যাডলি’র অবসরগ্রহণ ও কেবলমাত্র মার্টিন ক্রো’র ন্যায় বিশ্বমানের ব্যাটসম্যান দলে থাকায় নিউজিল্যান্ড দল কঠিন সময় অতিক্রম করে। ১৮বার চেষ্টার পর তার দল দুই টেস্ট জয়ে সক্ষম হয়। ১৯৯৫ সালে নিউজিল্যান্ড দল থেকে বাদ দেয়ার পর দক্ষিণ আফ্রিকায় চলে যান। সেখানে তিনি প্রথম-শ্রেণীর ক্রিকেটে পাঁচ মৌসুমে খেলেন। প্রথমে ট্রান্সভাল ও পরে গটেংয়ে খেলেন। চূড়ান্তভাবে অবসর নেয়ার পূর্বে শেষ খেলায় শূন্য রান তুলেন। অবসর নেয়ার পর আয়ারল্যান্ড ক্রিকেট দলকে পরিচালনা করেন তিনি। দুই বছর এ দায়িত্বে থাকার পর ঘোড়দৌড়ের দিকে অগ্রসর হন। ২০১৩ সাল থেকে ওয়াইকাতো রেসিং ক্লাবের মহাসচিবের দায়িত্ব পালন করছেন। এছাড়াও, স্কাই নেটওয়ার্ক টেলিভিশনের পক্ষে ক্রিকেট ধারাভাষ্যকার হিসেবে অংশগ্রহণ করছেন। রাদারফোর্ডের বড় ভাই ইয়ান ব্যাটসম্যান হিসেবে ১৯৭৪-৭৫ থেকে ১৯৮৩-৮৪ সময়কাল পর্যন্ত ওতাগো দলে খেলেছেন। ভ্রাতৃদ্বয় ১৯৮২-৮৩ ও ১৯৮৩-৮৪ মৌসুমে ওতাগো দলে খেলেছেন। তার জ্যেষ্ঠ সন্তান হামিশ রাদারফোর্ড নিউজিল্যান্ড দলের পক্ষে টেস্ট খেলছেন। "Otago players". Cricket Archive. Retrieved 15 March 2017. Auckland v Otago 1984–85 Shell Trophy batting averages 1985–86 "The New Zealanders in West Indies, 1984–85", Wisden 1986, pp. 953–66. Rodley, Aidan (২৬ এপ্রিল ২০১৩)। "Rutherford lands job at Waikato Racing Club"। Stuff.co.nz। সংগ্রহের তারিখ ২২ ডিসেম্বর ২০১৪।  Anderson, Ian (১৩ ডিসেম্বর ২০১৪)। "Ken Rutherford digs in on racing's sticky wicket"। Where are they now?। Stuff.co.nz। সংগ্রহের তারিখ ২২ ডিসেম্বর ২০১৪।  Ian Rutherford at Cricket Archive Retrieved 3 July 2013. ইয়ান চ্যাটফিল্ড ব্রেন্ডন ম্যাককুলাম একদিনের আন্তর্জাতিক ক্রিকেটে হ্যাট্রিকের তালিকা ক্রিকেট প্রবেশদ্বার ইএসপিএনক্রিকইনফোতে কেন রাদারফোর্ড (ইংরেজি) ক্রিকেটআর্কাইভে কেন রাদারফোর্ড (সদস্যতা প্রয়োজনীয়) (ইংরেজি)
নেটওয়ার্ক প্যাকেট

নেটওয়ার্ক প্যাকেট বা ডাটা প্যাকেট হচ্ছে প্যাকেট সুইচড নেটওয়ার্কের মধ্যদিয়ে যে ডাটা বা তথ্য প্রবাহিত হয় তার একটি ব্লক বা একক । উৎস থেকে গন্তব্যে যাওয়ার জন্য উৎস থেকে প্রেরণ করা ডাটার সম্পূর্ণ অংশ একেবারে না গিয়ে ছোট ছোট ব্লক আকারে নেটওয়ার্কের মধ্যদিয়ে প্রবাহিত হয় । ডাটার আগে ও পরে কিছু বাড়তি তথ্য যোগ করে একটি ডাটা প্যাকেট তৈরি হয় । নেটওয়ার্ক ও নেটওয়ার্কিং এ ব্যবহৃত বিভিন্ন ডিভাইস (আমাদের কম্পিউটার, রাউটার ইত্যাদি) ডাটা প্যাকেট তৈরি করার কাজটি করতে পারে । প্রেরিত ডাটার আগে যে বাড়তি অংশ যোগ করা হয় তা হেডার এবং পরে যে বাড়তি অংশ যোগ করা হয় তা ফুটার ইত্যাদি নামে পরিচিত । এসব অংশে উৎস ও গন্তব্যের ঠিকানাসহ রাউটিং এর কাজে ব্যবহৃত বিভিন্ন গুরুত্বপূর্ণ তথ্য থাকে । যখন কম্পিউটার সেন্টার থেকে রিসিভারে ডাটা পাঠায় তখন সমস্ত ডাটা টা একই সাথে সেন্টার থেকে রিসিভার এর কাছেে পৌঁছয় না। তাার পরিবর্তে ডাটা গুলি কয়েকটি ছোট ছোট আকারে ভেঙে সেই রিসিভারে কাছে পৌঁছয় এই তথ্য প্যাকেট গুলি শুধুমাত্র যে সেন্ডারের ডাটাই রিসিভারে পৌঁছে দেয় তা নয়। এই প্যাকেট গুলির সঙ্গে এই প্যাকেট গুলি সেন্ডারের উৎস স্থল এবং গন্তব্য স্থল এবং কোন পথে ডাটা পরিচালিত পরিবাহিত হয়ে পৌঁছলো সে সমস্ত তথ্য ওর সঙ্গে ০,১ হিসাবে যুক্ত হয়ে যায় । ডাটা প্যাকেট গুলি ছোট ছোট হওয়ার কারণে পরিবহন দ্রুত হয় এবং সুষ্ঠভাবে পরিচালিত হয় । Stallings, William (২০০১)। "Glossary"। Business Data Communication (physical book)|format= এর |url= প্রয়োজন (সাহায্য) (4 সংস্করণ)। Upper Saddle River, New Jersey, USA: Prentice-Hall, Inc.। পৃষ্ঠা 632। আইএসবিএন 0-13-088263-1। Packet: A group of bits that includes data plus control information. Generally refers to a network layer (OSI layer 3) protocol data unit.
আবদুল আহাদ (বুদ্ধিজীবী)

আবদুল আহাদ (জন্ম: ২২ নভেম্বর, ১৯২৩- মৃত্যু: মে, ১৯৭১) একজন স্বনামধন্য আইনজীবী ছিলেন। ১৯৫০ সালে বাংলাদেশে এসে অরডিগণাম অ্যান্ড কোম্পানি নামে একট ‘ল’ ফার্ম প্রতিষ্ঠা। ১৯৫২ সালে প্রতিষ্ঠিত এই প্রতিষ্ঠান উপমহাদেশের বৃহত্তম ও প্রাচীনতম। আবদুল আহাদের জন্ম ১৯২৩ সালের ২২ নভেম্বর। তার বাবা মরহুম সৈয়দুর রহমান। তিনি কলকাতায় শিক্ষা লাভ করেন। ১৯৪২ সালে প্রেসিডেন্সি কলেজ থেকে ইতিহাসে অনার্সসহ বিএ পাস করেন। কলকাতা বিশ্ববিদ্যালয়ের অধীন আইন কলেজ থেকে ১৯৪৫ সালে ল ও কলকাতার ইনকরপোরেটেড ল সোসাইটি থেকে অ্যাটর্নি অ্যাট ল পরীক্ষায় উত্তীর্ণ হন। বাংলাদেশে আসার আগ পর্যন্ত তিনি কলকাতা হাইকোর্টে আইন ব্যবসা করেন। তিনি দুই কন্যার জনক ছিলেন। আবদুল আহাদের আদি নিবাস পশ্চিমবঙ্গের হুগলীতে। ১৯৫০ সালে এ দেশে আসেন তিনি। ১৯৫১ সালে হাইকোর্টে আইন পেশায় যোগদান করেন। তার সবচেয়ে বড় অবদান হচ্ছে অরডিগণাম অ্যান্ড কোম্পানি নামে একট ‘ল’ ফার্ম প্রতিষ্ঠা। ১৯৫২ সালে প্রতিষ্ঠিত এই প্রতিষ্ঠান উপমহাদেশের বৃহত্তম ও প্রাচীনতম। ঢাকা, চট্টগ্রাম ও খুলনায় এর শাখা ছিল। এ ছাড়া ১৯৬১-৬২ সালে পূর্ব পাকিস্তান বণিক সমিতির সভাপতি, ১৯৬২-৬৩ সালে পাকিস্তান বণিক সমিতির সভাপতি ও ১৯৬৫-৬৬ সালে ঢাকা ক্লাবের সভাপতি হিসেবে দায়িত্ব পালন করেন। ১৯৭০ সালে জেনেভায় অনুষ্ঠিত আন্তর্জাতিক শ্রম সংস্থার বার্ষিক বিশ্ব সম্মেলনে পূর্ব পাকিস্তানের বণিক ও মালিকদের পক্ষ থেকে প্রতিনিধি হিসেবে যোগদান করেন। এ দেশের অধিকার আদায়ের আন্দোলনের সঙ্গেও তিনি সম্পৃক্ত ছিলেন। বঙ্গবন্ধুসহ বিভিন্ন রাজনৈতিক নেতার সঙ্গে ছিল তার ঘনিষ্ঠ যোগাযোগ। তার বড় ভাই প্রখ্যাত সাংবাদিক আবদুল ওয়াহেদের জ্যেষ্ঠ কন্যা সিদ্দিকা জামানের স্মৃতিচারণামূলক রচনা থেকে জানা যায়, পাকিস্তান সিভিল সার্ভিসের বাঙালি কর্মকর্তা সানাউল হক ও এ কে এম আহসান এবং কবি সিকান্দার আবু জাফর ও কথাসাহিত্যিক শওকত ওসমানের সান্নিধ্যে এসে তিনি শুধু বাঙালি সংস্কৃতিই নয়, এ দেশের রাজনীতির প্রতিও গভীরভাবে আগ্রহী হয়ে ওঠেন। বাংলাদেশের স্বাধিকার আদায়ের আন্দোলনে তিনি নানাভাবে ভূমিকা রেখেছেন। একাত্তরের উত্তাল দিনগুলোতেও বিভিন্ন কর্মসূচিতে আবদুল আহাদ নানাভাবে সহযোগিতা করেছেন। ১৯৭১ সালের ১৯ মে পাকিস্তান সেনাবাহিনী আইনজীবী আবদুল আহাদকে তার মতিঝিলের অরডিগণাম অ্যান্ড কোম্পানির অফিসে এসে দ্বিতীয় দফা ধরে নিয়ে যায়। এর আগে ১৪ মে তাকে একই অফিস থেকে পাকিস্তানিরা প্রথম আটক করেছিল। দুদিন আটক রেখে ছেড়ে দেয়। এ সময় তাকে ব্যাপক জিজ্ঞাসাবাদ করা হয়। নির্যাতনও করে। কিন্তু তার মুখ থেকে কোনো কথা বা তথ্য বের করতে পারেনি তারা। ছাড়া পাওয়ার পর চিকিৎসা নিয়ে আবার অফিস শুরু করেন তিনি। দ্বিতীয় দফা আটকের পর মে মাসের শেষ ভাগে তাকে অন্য বন্দীদের থেকে আলাদা করে রাখা হয়েছিল। পরিবারের সদস্যরা তাকে ছাড়িয়ে নেওয়ার চেষ্টা করেন। মে মাসের শেষ সপ্তাহ পর্যন্ত তার খোঁজ পেলেও এরপর তার কোনো খোঁজ পাননি তারা। স্বাধীনতার পরও তারা বিভিন্ন স্থানে খোঁজ করেছেন। কোথাও তার খোঁজ পাওয়া যায়নি। এ কারণে তার শহীদ হওয়ার সঠিক তারিখ জানা যায়নি। তবে ধারণা করা হয়, ব্যাপক নির্যাতনের পর মে মাসের শেষ সপ্তাহেই তাকে হত্যা করা হয়। ১। শহীদ বুদ্ধিজীবী কোষগ্রন্থ-(সম্পাদনা রশিদ হায়দার) ২। শহীদ বুদ্ধিজীবী স্মারক ডাকটিকিট (চতুর্থ পর্যায়) প্রকাশ উপলক্ষে প্রকাশিত স্মরণিকা (১৯৯৫)।
রোলেন স্ট্রস

রোলেন স্ট্রস (জন্ম: ২২ এপ্রিল, ১৯৯২) ভোক্সরাস্টে জন্মগ্রহণকারী দক্ষিণ আফ্রিকান সুন্দরী প্রতিযোগী। ২০১৪ সালে মিস সাউথ আফ্রিকা মুকুট লাভের পর একই বছরের ডিসেম্বরে মিস ওয়ার্ল্ড খেতাব জয় করেন। দ্বিতীয় দক্ষিণ আফ্রিকান রমনী হিসেবে মিস ওয়ার্ল্ড শিরোপা জয় করলেও শিরোপা লাভের দিক দিয়ে তৃতীয় স্থানে রয়েছেন। লন্ডনে অনুষ্ঠিত এ প্রতিযোগিতায় ১৪ ডিসেম্বর, ২০১৪ তারিখে এ সম্মাননা লাভ করেন। প্রতিযোগিতার নিয়ম অনুসারে তাকে তার রাজত্বকালে লন্ডনে অবস্থান করতে হবে। ৮ বছর বয়সে ২০০০ সালে রক্তসম্পর্কহীন জো-অ্যান স্ট্রসের মিস সাউথ আফ্রিকা মুকুটলাভের সময় প্রত্যক্ষদর্শী ছিলেন রোলেন স্ট্রস। মার্চ, ২০১৪ সালে ঐ শিরোপা জয় করে তার এ স্বপ্ন পূরণ করেন তিনি। এমপুমালাঙ্গার ভোক্সরাস্টে জন্মগ্রহণ করলেও পড়াশোনা করছেন ব্লুমফন্টেইনের ফ্রি স্টেট বিশ্ববিদ্যালয়ে। সেখানে বর্তমানে তিনি চিকিৎশাস্ত্রে অধ্যয়ন করছেন। ১৫ বছর বয়সে জাতীয় পর্যায়ে অনুষ্ঠিত এলিট মডেল লুক আন্তর্জাতিক অংশ নেন। ২০০৭ সালে অনুষ্ঠিত এ প্রতিযোগিতায় ৫৫জন প্রতিযোগীর মধ্যে তিনি পঞ্চদশ স্থান অধিকার করেন। সিন্ডি ক্রফোর্ড, স্টিফানি সেমুর, জিয়েলি বিন্ডচিনের ন্যায় উল্লেখযোগ্য প্রতিযোগীগণ ঐ বছর অংশগ্রহণ না করলেও ব্যাপকভাবে আলোচিত ও আন্তর্জাতিক অঙ্গনে সফলতা লাভ করে। ২০১১ সালে মিস সাউথ আফ্রিকায় শীর্ষ পাঁচে অবস্থান করেন। দুই বছর পর ২০১৩ সালে এ প্রতিযোগিতায় অংশ নিয়ে ২০১৪ সালের মিস সাউথ আফ্রিকা নির্বাচিত হন। এরফলে তিনি মিস ইউনিভার্স ও মিস ওয়ার্ল্ড - উভয় প্রতিযোগিতায় অংশগ্রহণের জন্য বিবেচিত হন। কিন্তু ডিসেম্বর, ২০১৪ সালে মিস ওয়ার্ল্ডের শিরোপা লাভের ফলে তিনি মিস ইউনিভার্স প্রতিযোগিতায় অংশগ্রহণ করতে পারবেন না। ১৪ ডিসেম্বর, ২০১৪ তারিখে লন্ডনের এক্সেল এরিনায় মিস ওয়ার্ল্ড প্রতিযোগিতা অনুষ্ঠিত হয় ও তিনি এ শিরোপা জয় করেন। "Elite Model Look"। সংগ্রহের তারিখ ১৬ নভেম্বর ২০১৪।  "Eye For Beauty: Miss South Africa 2011: Telecast Review"। সংগ্রহের তারিখ ১৬ নভেম্বর ২০১৪।  "And Miss South Africa 2014"। misssa.co.za। ২০১৪। ৩১ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৪।  "Miss World 2014 Winner Is Miss South Africa, Rolene Strauss—See Photos and Find Out Who Else Make the Top 10!"। E! Online। সংগ্রহের তারিখ ১৪ ডিসেম্বর ২০১৪।  "সংরক্ষণাগারভুক্ত অনুলিপি"। ১৫ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৪।  Miss World 2014 Winner
ক্লো গ্রেইস মরেটজ

ক্লোই গ্রেস মরেতজ (/ˈkloʊiː ˈɡreɪs məˈrɛts/; জন্মঃ ফেব্রুয়ারি ১০, ১৯৯৭ ) একজন আমেরিকান অভিনেত্রী এবং মডেল। সাত বছর বয়স থেকেই তিনি অভিনয় শুরু করেন, এবং তার পরের বছেরে তিনি দ্যা আমিতিভিল্ল হরর ছলছিত্রের জন্য প্রথম বারের মত এ্যাওয়ার্ডের জন্য মনোনীত হন। মরেতজের অভিনীত ছবির নাম হচ্ছে ফাইফ হান্ড্রেড দেয়স অফ সামার, ডাইরি অফ এ ওয়িম্পি কিড, কিক এস, লেট মি ইন, হুগো, ডার্ক সেদস, কেরি, ঈফ আই সটে এবং দ্যা ইকুইলাইযার। ২০১০ সালে মরেতজ কিক এস নামক এক গেমের জন্য কণ্ঠস্বর দিয়েছিলেন। তিন বছর পর তিনি কিক এস ২ নামক ছবিতে অভিনয় করেছেন। মরতেজ জন্মগ্রহণ করেছেন আটলান্টা, জর্জিয়া শহরে. তার মা, তেরি (নি ডিউক), একজন অভিনেত্রী, এবং তার বাবা, মাক্কয় লী মরতেজ, একজন প্লাসটিক সারজান। তার চারজোন বড় ভাই আছেন: ব্রানডন, ত্রেভর, কলিন, এবং ইথান। তিনি বলে থাকেন যে তার পরিবার খুব ধারমিক। ২০০২ সালে তিনি তার বড় ভাই ত্রেভর এবং মার সাথে জর্জিয়া শহরের কারতেরসভিল থেকে নিউ ইয়র্ক কারণ তিনি প্রফেশনাল পারফরমিং আর্টস স্কুলে টিকেছেন এবং সেটাই তাকে তার অভিনয়ের দিকে আগ্রহি করে তুলে। "মনিটর"। এন্টারটেইনমেন্ট উইকলি (১২৪৬): ২৪। ফেব্রুয়ারি ১৫, ২০০৩।  Milliken, Mary (সেপ্টেম্বর ২৪, ২০১৪)। "The Equalizer: Chloe Grace Moretz Discusses Learning from Denzel Washington"। Reuters। সংগ্রহের তারিখ জানুয়ারি ৭, ২০১৫ – The Christian Science Monitor-এর মাধ্যমে।  "Dishonored's All Star Voice Cast Includes Chloe Moretz, Carrie Fisher and Susan Sarandon"। gameranx.com। আগস্ট ৩, ২০১২। আগস্ট ৫, ২০১২ তারিখে মূল থেকে আর্কাইভ করা। সংগ্রহের তারিখ আগস্ট ১২, ২০১২।
স্টুয়ার্ট লিটল

স্টুয়ার্ট লিটল হল ১৯৯৯ সালের আমেরিকান কমেডি চলচ্চিত্র। যেটি পরিচালনা করেছেন রব মিনকোফ। এটি ই.বি. হোয়াইটের স্টুয়ার্ট লিটল উপন্যাসের উপর ভিত্তি করে নির্মিত চলচ্চিত্র। "Stuart Little"। British Board of Film Classification। নভেম্বর ৭, ২০১৭ তারিখে মূল থেকে আর্কাইভ করা। সংগ্রহের তারিখ মে ২৮, ২০১৮।  "Stuart Little (1999) – Financial Information"। the-numbers.com। সংগ্রহের তারিখ মে ২৮, ২০১৮।  "Stuart Little (1999)"। Box Office Mojo। এপ্রিল ১৬, ২০০০। সংগ্রহের তারিখ মে ২৮, ২০১৮।
মানাত

মানাত হল ইসলাম পূর্ব যুগে মক্কায় পৌত্তলিকদের তিন প্রধান দেবীর অন্যতমা। ধারণা করা হয়, নামটি আরবি মূল শব্দ 'মানা' থেকে এসেছে যার অর্থ 'নির্ধারণ করা'। আরেক মতানুসারে, এটি আরবি শব্দ 'মানিয়া' থেকে এসেছে যার অর্থ 'ভাগ্য'। অর্থাৎ, নামের দুটি অর্থই এই দেবীর কাজের সাথে সঙ্গতিপূর্ণ। মানাত সহ প্রাক-ইসলামিক থিওফোরিক নামগুলি আরব উত্সগুলিতে ভালভাবে প্রমাণিত। প্রাক ইসলামি যুগের আরবগণ তাঁকে ভাগ্যের দেবী হিসেবে পূজা করত । তিনি মানাওয়াত নামে পেত্রাবাসীদের কাছে পূজিতা হতেন এবং তাঁকে গ্রিকো-রোমান দেবী নেমেসিস এর সমতুল মনে করা হয় । তাঁকে দেবতা হুবাল এর স্ত্রী মনে করা হয়। প্রাক ইসলামি আরবগণ তিন দেবী আল লাত, উজ্জা ও মানাতকে আল্লাহর তিন কন্যা মনে করত। কিতাব আল আশনাম-এ রয়েছে - এই তিন দেবীর মধ্যে মানাত সবচেয়ে প্রাচীন। আরবগণ তাদের সন্তানদের নামকরণ আবদ মানাত এবং যায়িদ মানাত করত। মানাতের মূর্তি কুদায়িদ এর নিকটবর্তী সমুদ্র উপকূলে ছিল যা মক্কা ও মদিনার মধ্যবর্তী স্থান। আরবগণ তাঁকে অর্চনা ও তাঁর কাছে উৎসর্গ করত। আউস, খাজরায, মক্কা-মদিনা ও তাঁর আশেপাশের নাগরিকরা তাঁর পূজা করত, তাঁর কাছে বলি দিত এবং তাঁকে নৈবেদ্য প্রদান করত। আউস, খাজ্রায এবং ইয়াশ্রিবরা তীর্থযাত্রায় নির্দিষ্ট স্থানগুলোতে নিশিপালন করত কিন্তু মস্তক মুণ্ডন করত না। তীর্থযাত্রার পরে তারা বাড়ি ফিরত না বরং যেখানে মানাত পূজা হয়েছিল সেখানে মস্তক মুণ্ডন করত এবং কিছু সময় অতিবাহিত করত। মানাত দর্শন না করা পর্যন্ত তারা তীর্থযাত্রা অসম্পূর্ণ মনে করত। — কিতাব আল আশনাম মুহাম্মদের আবির্ভাবের পূর্ব পর্যন্ত আরবগণ মানাতের পূজা করত । মানাতের মন্দির মুহাম্মদ এর নির্দেশে সাদ ইবনে যায়িদ আল আশহালি জানুয়ারি ৬৩০ খ্রিস্টাব্দে ধ্বংস করেন । Book of Idols Phipps 1999, পৃ. 22। Tate 2005, পৃ. 170। Griffo 2011, পৃ. 104। van der Toorn 1999, পৃ. 568। "Hommel, First Encyclopaedia of Islam, Vol. 1. p. 380"। ২ আগস্ট ২০১০ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০১৪।  B. al-Kalbī writes (N.A. Faris 1952, pp.12–14) "List of Battles of Muhammad"। ১১ জুন ২০১১ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০১৪।  "The sealed nectar, By S. R. Al-Mubarakpuri, Pg256"। ১৭ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০১৪।  "Sa‘d bin Zaid Al-Ashhali was also sent", Witness-Pioneer.com